b'\n_START_ARTICLE_\nJanez Mati\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je kon\xc4\x8dal \xc5\xa1tudij  kompozicije leta 1950 in dirigiranja leta 1951. \xc5\xbde prej je igral violino kot u\xc4\x8denec Vide Jerajeve. Izpopolnjeval se je v Parizu pri Nadji Boulanger.  Med letoma 1952 in 1980 pa sodeloval z raziskovalno skupino za konkretno glasbo pod vodstvom Pierra Schaefferja. Med najvidnej\xc5\xa1e Mati\xc4\x8di\xc4\x8deve skladbe lahko \xc5\xa1tejemo dva koncerta za klavir in orkester, koncert za violon\xc4\x8delo in orkester, predvsem pa skladbe, nastale v modernisti\xc4\x8dnem in raziskovalnem duhu. Leta 2007 je prejel Pre\xc5\xa1ernovo nagrado za \xc5\xbeivljenjsko delo.\n_START_SECTION_\nDru\xc5\xbeina\n_START_PARAGRAPH_\nJe brat Nade Mati\xc4\x8di\xc4\x8d, slovenske pisateljice. O\xc4\x8de je bil tiskar in pisatelj Ivan Mati\xc4\x8di\xc4\x8d. Njegov ne\xc4\x8dak je profesor umetnostne zgodovine dr. Samo \xc5\xa0tefanac.'